Dykkere fra Nordjyllands Beredskab har tirsdag eftermiddag fundet tre biler i Poulstrup Sø syd for Aalborg. Bilerne var ret medtagede. Og da man fandt stelnummeret på bilerne, viste det sig også, at bilerne muligvis har været i søen i et godt stykke tid. For stelnummeret afslørede, at bilerne har været afmeldt i kørselsregisteret i henholdsvis 16 og 17 år. Dansk Autohjælp var tilkaldt for at køre bilerne til  Nordjyllands Politi, der vil undersøge dem nærmere. - Vi skal have undersøgt, hvor de kommer fra, og hvorfor de er endt der, siger Michael Elkjær, vagtchef ved Nordjyllands Politi.
Dykkere opdagede tre biler i Poulstrup sø, der sidst var indregistreret for 16 år siden.